Søby (Ærø)

Søby er den nordligste byen på øya Ærø i Danmark. Den har 436 innbyggere (2023), og ligger i  Ærø kommune, Region Syddanmark.

 Industri 
Søby er en aktiv verfts- og fiskeriby med skipsverft, handelsliv, ferjedrift og fiskerihavn. Her ligger Ærøs fiskerflåte, bestående av mindre garnbåter og ståltrålere. Ståltrålerne er kun «hjemme» en del av året.

Søby Værft bygger blant annet orlogsfartøyer til sjøforsvaret. Verftet har to reparasjonsdokker som kan ta imot fraktskip på opptil 2000 tonn, og er øyas største arbeidsplass med over 100 ansatte. En ny, større dokk er i ferd med å bli bygget.

 Trafikk 
Det er daglig ferjetrafikk til Mommark på Als og Faaborg på Fyn. I 1979 kjøpte et nystarta Søby-rederi palleskipet «Østbornholm», bygd i 1966. Det gjennomgikk en større ombygning på Søby Værft, ble omdøpt til «Søby-Færgen» og innsatt på Søby–Fåborg-ruta. Denne turen tar litt over én time, og passerer underveis Bjørnø og Avernakø. 1. januar 1995 overtok Det Ærøske Færgetrafikselskab drifta av ruta.

 Referanser 

 Eksterne lenker 

 Søby–Mommark-ruta
 Søby–Faaborg-ruta
 Folkemusikkfestival i Søby

Kategori:Byer i Region Syddanmark
Kategori:Ærøs geografi